[{"text_idx": "#000003", "text": "Eesti keeles ilmus Pulitzeri preemiaga pa\u0308rjatud kultuskoomiks \"Maus\""}, {"text_idx": "#000004", "text": "Kirjastus Pythagorase Pu\u0308ksid andis eesti keeles va\u0308lja Art Spiegelmani kultuskoomiksi \"Maus\", mis kujundas 1980. aastatel u\u0308mber arusaama koomiksimeediumist. Teos vo\u0303itis 1992. aastal ka Pulitzeri preemia."}, {"text_idx": "#000005", "text": "Kirjastaja Igor Kaasik selgitas, et idee \"Maus\" eesti keeles va\u0308lja anda tuli koomiksiromaani huvilisel Meelik Mallesel, kes ma\u0308rkas, et selle z\u030canri u\u0308ht tu\u0308vitekstidest eesti keeles veel ei ole. \"To\u0303lkega na\u0308hti ko\u0303vasti vaeva, samuti kujundusega, mis on koomiksite puhul hoopis olulisem kui tavalugeja teadvustab.\""}, {"text_idx": "#000006", "text": "\"Kas eestikeelsel koomiksil on turgu, seda ma ei oska o\u0308elda,\" kinnitas ta ja to\u0303i va\u0308lja, et koomiksisse suhtutakse tihti u\u0308leolevalt. \"Asjata, sest koomiks on ta\u0308iesti to\u0303siseltvo\u0303etav z\u030canr, selles on ilmunud suurepa\u0308raseid teoseid, ka ei usu ma, et nende lugemine kuidagimoodi noorte lugemisharjumusele halvasti mo\u0303juks.\""}, {"text_idx": "#000007", "text": "Teose andis va\u0308lja kirjastus Pythagorase Pu\u0308ksid, mis vo\u0303ib Kaasiku so\u0303nul tulevikuski sarnaseid teoseid va\u0308lja anda. \"Nagu nimigi u\u0308tleb, on tegemist sellise linnukesega kirjastusega, mis teeb asju, mille mu\u0308u\u0308giedu on ku\u0308sitav, aga mis on meie arvates olulised ja meeldivad meile.\""}, {"text_idx": "#000008", "text": "Ameeriklasest karikaturisti Art Spiegelmani \"Maus\", mis esmailmus aastatel 1980\u20131991 avangardses koomiksiajakirjas Raw, on murrangulise ta\u0308htsusega, piire paigast nihutanud teos. Spiegelman jutustab selles julgete, ehk ka provokatiivsete kunstiliste vo\u0303tete kaudu to\u0303sielulist, halastamatult isiklikku lugu oma perekonnast ja traumast, mille ja\u0308rellainetus kandub u\u0308le po\u0303lvkondade: tema Poola juutidest vanematel o\u0303nnestus holokaust ku\u0308ll u\u0308le elada, kuid kogemus mu\u0308rgitas ko\u0303ik ja\u0308rgnenu."}, {"text_idx": "#000009", "text": "Kiiresti ko\u0303mu tekitanud koomiksisarja esimesed peatu\u0308kid koguti raamatuks 1986. aastal ja tulemus kujunes enneolematult kriitikamenukaks. Sestpeale \"Mausile\" omistatud arvukate auhindade seast paistab enim silma 1992. aastal vo\u0303idetud Pulitzeri preemia. \"Maus\" kujundas u\u0308mber senised arusaamad koomiksimeediumi vo\u0303imalustest ning rajas teed nu\u0308u\u0308disaegsele autorikoomiksile; seda na\u0308hakse seni u\u0308he vo\u0303tmeteosena tollal ta\u0308rganud uue kirjandus- ja kunstivormi, nn graafilise romaani valdkonnas. Mo\u0303istagi on seda to\u0303lgitud paljudesse keeltesse, samuti on \"Mausile\" pu\u0308hendatud arvukalt teadusto\u0308id."}, {"text_idx": "#000012", "text": "Tartu kunstimuuseum lo\u0303petab kahe holokausti-teemalise videoteose eksponeerimise"}, {"text_idx": "#000013", "text": "Holokaustina\u0308itusel Tartus na\u0308idatakse Saksamaal keelatud videot"}, {"text_idx": "#000017", "text": "Renoveeritud Tallinna linnateatri avamine lu\u0308kkub 2025. aastasse"}, {"text_idx": "#000018", "text": "Loe katkendit Dominique Fortier' jutustusest \"Paberlinnad\""}, {"text_idx": "#000019", "text": "Tarrvi Laamann: selleks, et midagi teha, peab olema hea tuju"}, {"text_idx": "#000020", "text": "Indrek Hirve luuletused. Kuus luuletust su\u0308gisarmastusest"}, {"text_idx": "#000022", "text": "Yasmyn andis va\u0308lja kolmanda albumi \"Round III\""}, {"text_idx": "#000027", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000029", "text": "Avalik debatt Eesti akadeemilise muusikahariduse raskustest"}, {"text_idx": "#000032", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000034", "text": "Ain Anger: kui teha koomilist ooperit, siis seda tuleb teha va\u0308ga to\u0303siselt"}, {"text_idx": "#000037", "text": "Haapsalu kultuurikeskuses avati na\u0308itus aulidest"}, {"text_idx": "#000038", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000039", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000042", "text": "Edetabel. Aasta parimad albumid 2022"}, {"text_idx": "#000044", "text": "U\u0308levaade. Aasta parimad lood 2022"}]